# Front End ohjelmointi

## Osa1

Pohjan rakentaminen PersonalTrainer applikaatiolle tuli aika copy-paste tyylisesti edellisistä harjoituksista. Jaottelin hieman komponentteja omiin tiedostoihinsa, en tiedä onko se järkevää vai ei, mutta koodi pysyy itselleni ehkä selkeämpänä.

Komponentit mitä käytin olivat kaikki edellisistä harjoituksista. AgGridiä jouduin hieman googlailemaan, koska käytin aikaisemmissa harjoituksissa ReactTablea sen sijasta.

Pisin aika tässä osiossa meni Dayjs-komponentin saamiseen toimimaan halutulla tavalla taulukossa olevan date-solun sisällä. Sain ahaa-elämyksen jotain YouTube-videota AgGrid aiheesta katsellessa, minkä avulla sain koodin toimimaan.

Ihmettelin myös pitkään, että mitä Training sivulla kuuluisi näkyä. Ohjeet olivat hieman epäselvät itselleni sen suhteen. Laitoin sinne sitten listan, missä näkyy kaikki buukatut harjoitukset. Aikaa osioon kului noin 5 tuntia.

## Osa 2

Osa 2 oli jo huomattavasti haastavampi kuin osa 1. Asiakkaan lisäys ja poisto meni ongelmitta, mutta heti meni hetkeksi sormi suuhun, kun harjoitusten lisäämistä ja poistoa ei saanutkaan suoraan Carshop-esimerkistä. Samoja Carshopissa tehtyjä komponentteja hieman muokkaamalla kuitenkin harjoitusten lisääminen ja poisto onnistui. Tämän harjoituksen tehtäviin en käyttänyt Googlea, vaan pohdin itsekseni, miten koodin saa toimimaan. Tähän osioon kulutin noin 7 tuntia.

## Osa 3

Osa 3 tuotti harjoituksessa suurimmat haasteet. Kalenterikomponentin lisääminen oli itsellään helppoa, mutta harjoitusten saaminen sinne tuotti itselleni huomattavia ongelmia. Pähkäilin ja Googletin tätä muutaman päivän, kunnes jouduin kyselemään luokkatoverilta apuja. Ratkaisu olikin aika yksinkertainen, niin kuin epäilinkin. Apista saadun datan pystyi .map ominaisuudella jalostamaan kätevästi haluttuun muotoon.

CSV-exporttaus meni kutakuinkin komponentin dokumentaation avulla. Harjoitusta tehdessä on alkanut osaamaan arvostaa enemmän ja enemmän hyvää dokumentaatiota.

Tähän osioon meni pisin aika tehtävässä. Osioon meni yli 10 tuntia, opin toki kaikkea muutakin Googlatessa ratkaisua harjoitukseen.

## Osa 4

Rechartsista ja lodashista löytyy kattava dokumentaatio ja esimerkkejä, minkä avulla osion harjoitukset onnistuivat näppärästi. Osion valmisteluun meni muutama tunti.

## Koko kurssi

Kurssi oli mielestäni erinomainen paketti front end ohjelmoinnin aloitukseen. Odotukseni täyttyivät ja ylittyivät kyllä. Opin hyvin käsittelemään erilaisista APIsta saatua dataa, sekä opin myös paremmin itse selvittämään erilaisia ongelmatilanteita. Moni kurssilla tullut ongelma olisi varmasti ratkennut nopeammin kysymällä aikaisemmin neuvoja, mutta ehkä ongelmien itsenäisellä ratkaisemisella oli jotain hyötyä tulevaisuuden kannalta.

En tiedä mikä taso työelämään front end hommissa vaaditaan, mutta ainakin nyt osaan jotain järkevän näköisiä yksinkertaisia webbisivuja tehdä tyhjästä. En ollut mitenkään aktiivinen kurssin aikana, jossain vaiheessa jäin hieman jälkeen tehtävissä muiden kiireiden takia, niin päätin suosiolla tehdä ne myöhemmällä ajankohdalla. Sain tehtävät kuitenkin loppujen lopuksi tehtyä ja olen tyytyväinen omaan suoritukseen.

Kehitysideoita kurssille minulla ei ole, sillä se on varmasti ihan hyvä paketti Reactin maailmaan tutustumiselle.

Antaisin arvosanaksi 4, sillä kaikki pyydetyt ominaisuudet toimivat, työssä ei kuitenkaan ole mitään ylimääräisiä funktioita. Työ valmistui myös aika paljon pyydettyä myöhemmin.

## Lähteet

npmjs.org

stackoverflow.com

codesandbox.io

youtube.com

ag-grid.com

day.js.org

github.com/recharts/recharts

lodash.com